Eisteddfod Genedlaethol Cymru Wrecsam a'r Fro 2011

Cynhaliwyd Eisteddfod Genedlaethol Cymru Wrecsam a'r Fro 2011 ar gyrion Wrecsam rhwng 30 Gorffennaf a 6 Awst 2011.

Y Maes
Lleolwyd y maes ar dir Fferm Bers Isaf, yn y Bers ger Wrecsam. Roedd y maes carafanau yn agos at y prif faes. Campws Prifysgol Glyndŵr, Wrecsam, oedd lleoliad Maes B.

Prif gystadlaethau

CystadleuaethTeitl y DarnFfugenwEnw+Prif GystadlaethauY GadairClawdd Terfyn"Penrhynnwr"Rhys IorwerthY GoronGwythiennau"O'r Tir Du"Geraint Lloyd OwenY Fedal RyddiaithNeb Ond Ni"Sitting Bull"Manon RhysGwobr Goffa Daniel OwenTair Rheol Anhrefn"Blod"Daniel DaviesTlws y CerddorDewch i ddathlu"Elsyl"Meirion Wynn JonesY Fedal DdramaCynnau TânRhian Mererid Staples

 Y Coroni 
Enillydd y goron oedd Geraint Lloyd Owen o Bontnewydd, Caernarfon; roedd 36 wedi cystadlu a'r dasg oedd llunio dilyniant o gerddi di-gynghanedd heb fod dros 250 llinell ar y testun "Gwythiennau". Y tri beirniad oedd Gwyn Thomas, Alan Llwyd a Nesta Wyn Jones. Roedd Nesta Wyn Jones o blaid coroni "Delysg" ac roedd Alan Llwyd a Gwyn Thomas o blaid "Geraint", tri a oedd yn haeddu'r wobr, "O'r Tir Du", "Promethews" a "Fena Cafa".

 Y Cadeirio 
Enillwyd y gadair gan Rhys Iorwerth sydd yn dod o Gaerdydd erbyn hyn ond yn hanu o Gaernarfon. Mewn cystadleuaeth gref iawn, dyma'r tro cyntaf iddo gystadlu am y gadair. Rhoddwyd y gadair gan Gwmni Seren Arian a'r wobr ariannol o £750 gan gwmni Buddsoddiadau Pritchard Cymru.

Y tri beirniad oedd Emyr Lewis, Donald Evans a Gruffydd Aled williams.

 Y Fedal Ryddiaith 
Enillydd y Fedal Ryddiaith oedd Manon Rhys o Gaerdydd. Y tri beirniaid oedd: Grahame Davies, Hazel Walford Davies a Branwen Jarvis.

 Tlws y Cerddor 
Meirion Wynn Jones o Aberhonddu enillodd y tlws. Roedd ei waith yn osodiad digyfeiliant o Gywydd Croeso Dic Jones ar gyfer Eisteddfod Genedlaethol Aberteifi a'r Cylch, 1976. Derbyniodd wobr ariannol o £500 ac ysgoloriaeth gwerth £2,000 i hyrwyddo ei yrfa

Gofynnwyd am gyfansoddiad gwreiddiol heb fod yn hwy na 5 munud o hyd ar gyfer côr SATB yn ddigyfeiliant neu gyda chyfeiliant piano neu organ a fyddai yn adlewyrchu dathliad yr Eisteddfod Genedlaethol yn 150 mlwydd oed.

Cafwyd wyth ymgais a'r beirniaid oedd Gareth Glyn a Guto Pryderi Puw. 

 Gwobr Goffa Daniel Owen 
Daniel Davies oedd enillydd y wobr, gyda chwech o lenorion yn cystadlu. Ysgrifennu nofel o dros 50,000 o eiriau, gyda llinyn stori cryf yn nadreddu drwyddi oedd y gamp. Roedd y wobr yn £5,000. Tair Rheol Anhrefn, oedd teitl y nofel, sef pedwaredd nofel Daniel Davies.

 Cyngherddau 
Y Tri Tenor Cymreig (Rhys Meirion, Aled Hall ac Alun Rhys-Jenkins) oedd yn perfformio yn y Cyngerdd Agoriadol. Rhyddhawyd eu halbwm cyntaf yn yr Eisteddfod hefyd. Ymhlith artistiaid eraill yr Ŵyl yr oedd Caryl Parry Jones, Huw Chiswell, Elin Fflur, Ysgol Glanaethwy ac Al Lewis Band

 Maes B 
Campws Prifysgol Glyndŵr, Wrecsam, oedd lleoliad Maes B. Y perfformwyr oedd Dau Cefn, Yucatan, Land of Bingo, Breichiau Hir, Y Niwl, Meic Stevens, Lleuwen a Gildas, Elin Fflur, Al Lewis Band, Yr Angen, Yr Ods, Y Bandana, Y Trydan, Plant Duw, Jen Jeniro, Sensegur, Acid Casuals a’u set DJ, Plyci, Crash.Disco!, Cloud4Mations, DJs Electroneg 1000, Cowbois Rhos Botwnnog, Gai Toms, Catrin Herbert, Sibrydion, Masters in France, Violas, Colorama, Huw M a Trwbador.

Gweler hefyd
 Eisteddfod Genedlaethol Cymru – hanes yr Eisteddfod Genedlaethol
 Eisteddfod Genedlaethol Cymru Wrecsam – achlysuron eraill pan gynhaliwyd yr Eisteddfod yn Wrecsam

Cyfeiriadau

Categori:2011 yng Nghymru
Wrecsam a'r Fro 2011
2011
2011
Categori:Bwrdeistref Sirol Wrecsam